Lav et referat af nedenstående tekst:

Tekst:
Tre regnfrie døgn i juli. Det er, hvad det kunne blive til. Faktisk har måneden været så regnfuld, at en 92-årig gammel regn-rekord kan stå for fald. Mandag eftermiddag er der på landsplan faldet 139,5 mm regn i juni, hvilket er meget tæt på rekorden på 140 millimeter, der stammer helt tilbage fra 1931. Og den historisk store mængde regn har fået betydning for belægningen på Mariager Camping. Det fortæller Kenneth Malgo Jensen, der ejer campingpladsen. - Når de melder meget regn, som de har gjort her i weekenden, så tager folk hjem, siger han. Campingplads-ejeren har haft 15 procent færre gæster i juli sammenlignet med sidste år. Tager det med et smil Selvom det er surt med de manglende gæster, så er Kenneth Malgo Jensen ikke bange for, at den dårlige sommer vil påvirke næste års besøgstal. - Sådan var tendensen tidligere, men med hedebølger, haglskader og oversvømmelser i Sydeuropa, så tror jeg, at der er mange, der vender næsen hjemad, siger Kenneth Malgo Jensen. Trods det dårlige vejr, er der også flere af campingpladsens gæster, der nyder livet på campingpladsen, og tager vejrsituationen med et smil. - Temperaturen er jo sådan set ikke så dårlig. Så må man tage noget regntøj på, hvis man skal ud at gå i det, siger André Sørensen fra Rask Mølle. Og den dårlige juli, får da heller ikke Mariager Camping til at dreje nøglen om. Ejeren varmer sig ved, at forsommeren og forårssæsonen var ekstraordinært god.

Referat:
De nordjyske campingpladser står lige nu med mange tomme pladser i bookingsystemet.